Шуьйта кIоштахь Нохчийчуьрчу орцан министраллан белхахоша чIож чу воьжна ког кагбелла жимстаг кIелхьарваьккхина. Ламан ирах, чунехьа а долчу некъашкахула кегийрхойн тоба садаIа яхана хиллера. ЧIожех охьадогIучу хих дехьа бовлучу заманчохь 23 шо долу кIант галваьлла, ког а кагбеш чуваханера. ЦIеяйархошка а, орцанхошка а телефонаш йиттинера кIентан накъосташа гIо доьхуш.